
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότητας 

του Οικισμού Αστακού, της Κοινότητας Αστακού (Ν. Αιτωλίας και 

Ακαρνανίας) και τροποποίηση του εγκεκριμένου ρυμοτομικού σχε¬ 
δίου στα όρια σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις των άρθρων 1 (παρ. 4), 6 (παρ. 1, 4, 5 και 6), 7 (παρ. 
1, 2 και 4) και 11 (παρ. 5) του ν. 1337/1983 «Επέκταση των πολεα- 
δομικών σχεδίων οικιστική ανάπτυξη και σχετικές ρυθμίσεις» (Α' 33), 
όπως το άρθρο 6 τροποποιήθηκε με την παραγρ. 2 του άρθρου 8 του ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» 
(Α' 4). ' ’ 

2. Τις διατάξεις του άρθρου 1, 2, 3, 9, 11 και 29 του ν. δ/τος της 
17.7.1923 «περί σχεδίων πόλεων κλπ.» Α' 228) όπως μεταγενέστερα 
τροποποιήθηκαν. και συμπληρώθηκαν. 

3. Τις διατάξεις των άρθρων 6 (παρ. 1) 7, 8,9 και 16 του ν. 1557/ 
1985 «Γενικός Οικοδομικός Κανονισμός» (Α' 210) όπως τροποποιήθη¬ 
καν με το άρθρο 13 (παρ. 1, 2, 3) του ν. 1647/1986 ««Οργανισμός 
Κτηματολογίου και Χαρτογραφήσεων Ελλάδας (ΟΚΧΕ)» και άλλες 
σχετικές διατάξεις» (Α' 141) και το άρθρο 1 (παρ. 3, 4) του ν. 1772/ 
1988 «Τροποποίηση διατάξεων του ν. 1577/1985 «ΓΟΚ» και άλλες 
σχετικές διατάξεις (Α' 91). 

4. Τις διατάξεις του εδ. ιδ της παραγρ. 1 του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 137). 

5. Την 72674/3647/20.11.1987 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων» 
Έγκριση Γενικού Πολεοδομικού Σχεδίου, οικισμού Αστακού (Κοινότη¬ 
τας Αστακού) Ν. Αιτωλίας και Ακαρνανίας (Δ' 1263). 

6. Την 35873/1776/1990 απόφαση του Υπουργού Περιβάλλο¬ 
ντος Χωροταξίς και Δημοσίων Έργων «Χαρακτηρισμός ως πυκνοδομη- 
μένων περιοχών του οικισμού Αστακού της κοινότητας Αστακού (Ν. Αι¬ 
τωλίας και Ακαρνανίας). 

7. Την 35874/1777/1990 του Υπουργού Περιβάλλοντος, Χωρο¬ 
ταξίας και Δημοσίων Έργων «Έγκριση πολεοδομικής προμελέτης του 
οικισμού Αστακού της κοινότητας Αστακού (Ν. Αιτωλίας και Ακαρνα¬ 
νίας). 

8. Τις 56, 65, 77 και 175/1989 γνωμοδοτήσεις του κοινοτικού 
συμβουλίου Αστακού. 

9. Τις 14/1988, και 19/1989 και 3/90 γνωμοδοτήσεις του Συμ¬ 
βουλίου Χωροταξίας Οικισμού και Περιβάλλοντος, Ν. Αιτωλίας και 
Ακαρνανίας. 

10. Την 269/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 


Άρθρο 1 

1. Εγκρίνεται το πολεοδομικό σχέδιο τμήματος της πολεοδομικής 
ενότητας του οικισμού Αστακού της κοινότητας Αστακού (Ν. Αιτωλίας 
και Ακαρνανίας) ως εξής: 

α) Του τμήματος που είναι οικισμός προϋφιστάμενος του έτους 1923 
και έχει χαρακτηρισθεί ως πυκνοδομημένος με την υπ’ αριθμ. 35873/ 
1776/1990 απόφαση του Υπουργού Περιβάλλοντος, Χωροταξίας και 
Δημοσίων Έργων με τις διατάξεις του ν.δ/τος της 17.7.1923. 

β) Των λοιπών τμημάτων που είναι αδόμητα, αραιοδομημένα και 
πυκνοδομημένα εκτός σχεδίου και εκτός ορίων, οικισμών προϋφισταμέ- 
νων του έτους 1923 και έχουν χαρακτηρισθεί ως πυκνοδομημένα με 
την παραπάνω απόφαση, με τις διατάξεις του Ν. 1337/1983, με τον 
καθορισμό στις παραπάνω περιοχές (εδ. α και β) οικοδομήσιμων χώ¬ 
ρων, οδών, πεζοδρόμων, κοινοχρήστων χώρων, πλατειών, χώρων 
στάθμευσης αυτοκινήτων, αθλητισμού, νηπιαγωγείου, παιδικής χαράς, 
χώρου θεάτρου, χώρου γηπέδων - λυκείου - δημοτικού σχολείου, παιδι¬ 
κής χαράς - πρασίνου. 

2. Εγκρίνεται η τροποποίηση του εγκεκριμένου ρυμοτομικού σχεδίου 
του ίδιου δήμου στα σημεία σύνδεσής του με την περιοχή επέκτασης με 
την μετατόπιση, οικοδομικών - ρυμοτομικών γραμμών και τη δημιουρ¬ 
γία χώρου εκκλησίας. 

3. Οι παραπάνω ρυθμίσεις των παραγράφων 1 και 2 φαίνονται στα 
σχετικά δέκα (10) χρωματιμσένα πρωτότύπα διαγράμματα σε κλίμακα 
1:1000 που θεωρήθηκαν από τον Προϊστάμενο της Διεύθυνσης Τοπο¬ 
γραφικών Εφαρμογών με την 48469/1990 πράξη του και που αντί¬ 
τυπά τους σε φωτοσμίκρυνση δημοσιεύονται με το παρόν διάταγμα. 

Άρθρο 2 

. Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με την παρ. 1β του άρθρου 1 του παρόντος και καθορίζονται οι όροι και 
περιορισμοί δόμησης της περιοχής της οποίας το σχέδιο εγκρίνεται με 
την παρ. Ια αυτού. 

Άρθρο 3 

1. Στα οικοδομικά τετράγωνα που χαρακτηρίζονται με το στοιχείο 
Ο.Τ.Κ. στα σχετικά διατάγματα επιτρέπονται οι χρήσεις πολεοδομικού 
κέντρου όπως προσδιορίζονται με το άρθρο 4 του από 23.2.1987 π.δ/ 
τος (Δ’ 166). 

2. Στα λοιπά οικοδομικά τετράγωνα επιτρέπονται οι χρήσεις γενικής 
κατοικίας όπως προσδιορίζονται με το άρθρο 3 του παραπάνω π.δ/τος 
με εξαίρεση τα πρατήρια βενζίνης. 

Άρθρο 4 

Καθορίζονται ζώνες Ειδικών Κινήτρων όπως φαίνονται περικλειόμε¬ 
νες με την ένδειξη «Ζ.Ε.Κ.» στα σχετικά διαγράμματα, στις οποίες είναι 
υποχρεωτική η κατασκευή καταστήματος στο ισόγειο των κτιρίων σε 
ποσοστό σαράντα τοις εκατό (40%) τουλάχιστον του συντελεστή δόμη¬ 
σης που ισχύει. 

Άρθρο 5 

Στο πρόσωπο των οικοπέδων οικοδομημένων ή μη που βρίσκονται 
στις περιοχές των οποίων εγκρίνεται το σχέδιο με το άρθρο 1 του παρό¬ 
ντος επιβάλλεται προκήπιο πλάτους τεσσάρων (4) και έξι (6) μέτρων 
όπως φαίνεται στα σχετικά διαγράμματα. 

Άρθρο 6 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς Γ 
και Γ' όπως φαίνονται στα ίδια διαγράμματα ως εξής: 

Α. Τομέας Γ. 

1. Ελάχιστο πρόσωπο: δεκαπέντε (15) μ. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα. 

α) Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: 

Ελάχιαστο πρόσωπο: δέκα (10) μ. 

Ελάχιστο εμβαδόν: διακόσια (200) τ.μ. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/1983 εφ’ όσον έχουν: 

Ελάχιαστο πρόσωπο: οκτώ (8) μ. 

Ελάχιστο εμβαδόν: εκατόν είκοσι (120) τ.μ. 

3. Επί πλέον των προϋποθέσεων των προηγουμένων παραγράφων 1 
και 2 θεωρούνται άρτια και οικοδομήσιμα τα οικόπεδα; εφ’ όσον μέσα 
στο οικοδομήσιμο τμήμα τους εγγράφεται κάτοψη «τιρίου με ελάχιστη 
επιφάνεια πενήντα (50) τ.μ. και ελάχιστη διάσταση πέντε (5) μ. 

4. Μέγιστο ποσοστό κάλυψης των οικοπέδων: εβδομήντα τόις εκατό 
(70%) της επιφάνειας τους. 

5. Συμντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου 5 ορίζεται συντελε¬ 

στής δόμησης 1, 2 για οικόπεδα εμβαδού μικροτέρου των 150 τ.μ. εφό¬ 
σον η συνολική επιφάνεια ορόφων δεν υπερβαίνει τα 120 τ.μ. Η εξαί¬ 
ρεση αυτή έχει εφαρμογή μόνο σε οικόπεδα που έχουν προκόψει από κα¬ 
τάτμηση μέχρι της 10.3.1982 αφού αφαιρεθεί το εμβαδόν εκ της ει¬ 
σφοράς σε γη σύμφωνα με το ν. 1337/1983. 4 

7. Μέγιστο επιτρεπόμενο ύψος των κτιρίων: οκτώ και μισό (8,5) μ. 

Β. Τομέας Γ' (πυκνοδομημένος οικισμός προ του έτους 1923). 

1. Ελάχιστο πρόσωπο: δέκα τρία (13) μ. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα: 

α) Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: 

Ελάχιστο πρόσωπο: δέκα (10) μ. 

Ελάχιστο εμβαδόν: διακόσια (200) τ.μ. 

β) Στις 25.7.1979 ημέρα δημοσίευσης του από 19.7.1979 π.δ/τος 


(Δ' 401) είχαν: 

Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. 

γ) Στις 2.7.1968 ημέρα δημοσίευσης του από 15.6.1968 β.δ/τος 
(Δ' 111) είχαν: 

Εκλάχιστο πρόσωπο: έξι (6) μ. 

λάχιστο εμβαδόν: ογδόντα (80) τ.μ. 

3. Επί πλέον των προϋποθέσεων των προηγουμένων παραγράφων 1 
και 2 θεωρούνται άρτια και οικοδομήσιμα τα οικόπεδα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) τ.μ. και ελάχιστη διάσταση πέντε (5) μ. 

4. Μέγιστο ποσοστό κάλυψης των οικοπέδων: εβδομήντα τοις εκατόν 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγούμενης παραγράφου ορίζεται α) συντε¬ 
λεστής δόμησης ένα (1,00) για οικόπεδα μικρότερα των τριακοσίων 
(300) τ.μ. εφ’ όσον η συνολική επιφάνεια ορόφων δεν υπερβαίνει τα δια¬ 
κόσια σαράντα (240) τ.μ. και 

β) συντελεστής ένα και είκοσι (1,20) για οικόπεδα μικρότερα των 
διακοσίων (200) τ.μ. εφόσον η συνολική επιφάνεια δεν υπερβαίνει τα 
διακόσια (200) τ.μ. 

7. Μέγιστο επιτρεπόμενο ύψος των κτιρίων: οκτώ και μισό (8,5) μ. 

Γ. Επί πλέον των ανωτέρω και για τους δύο τομείς ισχύουν τα εξής: 

1. Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙ5). 

2. Απαγορεύεται η κατασκευή συνεχομένων περιμετρικών εξωστών. 

3. Πάνω από το μέγιστο επιτρεπόμενο ύψος επιβάλλεται η κατα¬ 
σκευή κεραμοσκεπούς στέγης με κλίση μέχρι 35% και ύψους 1,50 μ. 

Η προεξοχή της στέγης από τις όψεις του κτιρίου δεν πρέπει να ξε¬ 
περνά τα σαράντα εκατοστά (0,40) του μέτρου. 

4. Τα εξωτερικά κουφώματα κατασκευάζονται από ξύλο στο φυσικό 
χρώμα ή βαμμένα. Επιτρέπεται μετά από σύμφωνη γνώμη της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ) η κατασκευή 
τους από σίδερο ή χρωματιστό αλουμίνιο. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Αυγούστου 1990 
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΟΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

